WAARSKUWING! Aros Energie verklarings voortgaan om huise te koop in Holm | Holmbygden.se
gepos op 30 Januarie, 2014 deur Holmbygden.se South Africa | Malene Breytenbach
by Malene Breytenbach on Aug 27th, 2012 Tweet
My nuutste roman, Eenoogkoning, het pas by Naledi verskyn. In die foto hierbo is ek en Marinda Meyer van Naledi met my boek in Protea Boekwinkel op Stellenbosch. Eenoogkoning is ook beskikbaar as ‘n e-boek vir jou Kindle e-leser, te danke aan Marinda Ehlers van eBooks for Africa. Laai dit hier af.
Salome Binnemans beleef vier oorloë: die Boereoorlog, die oorlog in Duits-Suidwes-Afrika, die Eerste en Tweede Wêreldoorlog. Eenoogkoning is ’n verhaal van liefde, verlies, swaar keuses. Lank domineer die eenoogkoning haar lewe, maar sy is ’n vrou wat terugveg.
Hierdie historiese roman neem die leser terug na die draai van die vorige eeu, na ‘n tydperk van oorloë en ontwrigting. In hierdie tyd is die geskiedenis geskryf deur koloniale magte wat eers in Suidelike Afrika en daarna in die Eerste Wêreldoorlog die grense van lande en klein volke verskuif of uitgewis het.
Die eenoogkoning is ‘n man wat in sy tyd inpas, ‘n groot karakter met geslagte van Pruisiese soldate wat oor sy breë skouers loer. Maar dan trou hy met die fynbesnede Kaapse meisie en neem haar na die dorre woestyn, waar hy vir hulle ‘n kasteel bou. Soos die storms van die tyd oor hulle was, ondergaan hulle self ook loutering en moet hulle telkens aanpas by die harde werklikhede van die tye waarin hulle leef. Die verhaal neem die leser van die skone Kaap na die Namib-woestyn en na Pretoria in die na-oorlogsjare.
Hierdie is ‘n kragtighe verhaal met grootse karakters, wat die leser aangryp en dialoog wat die historiese gebeure maklik toeganklik maak. Van die eerste woord tot die laaste, kan die leser nie onpartydig bly nie, maar word meegesleur in die lewens van die man met die oogklap en sy beminde, Salome.
by Malene Breytenbach on Jan 25th, 2012 Tweet
Van 2 tot 11 Maart 2012 is dit weer tyd vir die jaarlikse Woordfees op Stellenbosh en ek gaan by vanjaar se fees saam met Douwleen Bredenhann en Ilse Salzwedel aan ‘n gesprek, getiteld Bloed-wát?, deelneem.
Karin Brynard, die skrywer van Plaasmoord, gaan die gesprek lei en met ons gesels oor ons jongste boeke, wat toevallig al drie ‘n titel het wat met “bloed-” begin. My roman, wat verlede jaar verskyn het, is getiteld Bloedgrond, Douwleen se roman heet Bloedwater en Ilse het ‘n boek met die titel Bloedsusters geskryf.
Kom sluit by ons aan! Kaartjies kos slegs R40 en kan by Computicket gekoop word.
Met Malene Breytenbach, Douwleen Bredenhann, Ilse Salzwedel en gespreksleier Karin Brynard
Bekroonde misdaadskrywer Karin Brynard gesels met Malene Breytenbach (Bloedgrond), Douwleen Bredenhann (Bloedwater) en Ilse Salzwedel (Bloedsusters) oor die rare toeval dat hulle in 2011 elk ŉ eenwoordtitel wat met bloed begin, op die rakke het. Totaal uiteenlopende en oorvleuelende bloedbande word ontgin. En Karin kán bloed laat spat!
5 Maart 14:00 | Boektent | 50min | R40
Foto te danke aan Woordfees